Este artikolo uza la grafia de Aki Yerushalayim para la lingua judeo-espanyola. Mersi muncho por mantener el artikolo uzando este estil.Salonika, Salonik o Selanik (en grego Θεσσαλονίκη, Thessaloníki o Σαλονίκη, Saloníki) es una sivdad de Gresia i puerto de la mar Ejea. La su povlasion es de 363.987 abitantes, anke la povlasion de la munisipalitad de Selanik, ke esta okupada por la su area metropolitana, es de 1.057.825 abitantes. Es la sigunda sivdad mas grande de Gresia. Selanik es endemas el segundo mas grande sentro komersial, ekonomiko, industrial i politiko del payis. Es el prinsipal sentro de koneksiones de komunikasion i transporto para el Nord de Gresia i la rejion serkana de los Balkanes, komo la Antika Repuvlika Djugoslava de Makedonia, Serbia, Kosovo i parte de Albania. De fákto, el primér ministro de Gresia da el su diskorso anual kon los sus planes para el muevo anyo desde la sivdad de Selanik. La sivdad es yamada سلانيك (Selānīk) en lingua turka otomana, Selânik en turko moderno, Солун (Solun) en las linguas eslavas de la rejion i Sãrunã en arumano.